 **MESTSKÁ ČASŤ**

**BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie

Miestnej rady dňa:

Miestneho zastupiteľstva dňa: 21.03.2023

**Informatívna správa o spracovaní žiadostí o nenávratné finančné**

**príspevky z výziev**

Predkladá: Materiál obsahuje:

Ing. Roman Lamoš

Starosta - návrh uznesenia

 - informatívna správa

Zodpovedný:

Ing. Boris Hurbanič

Prednosta

Spracoval:

Pavel Drozd

Generálny sekretár kancelárie starostu

**Návrh uznesenia**

**Uznesenie č. : .........................**

Miestne zastupiteľstvo Mestskej časti Bratislava – Podunajské Biskupice po prerokovaní:

**A/ berie na vedomie:**

Informáciu o príprave a spracovania žiadostí o nenávratné finančné príspevky z výziev v rámci Operačného programu IROP, ktorých cieľom je pokryť a refundovať náklady na potreby skupiny utečencov s dočasným útočiskom,

**B/ schvaľuje:**

predloženie žiadostí o nenávratné finančné príspevky z výziev  v rámci Operačného programu IROP a v prípade potreby uzatvoriť vzájomnú dohodu s hlavným mestom SR Bratislava od momentu jeho účinnosti až do splnenia všetkých záväzkov oboch účastníkov.

**Informatívna správa**

Ministerstvo investícií, regionálneho rozvoja a informatizácie Slovenskej republiky ako Riadiaci orgán pre Integrovaný regionálny operačný program vyhlásil výzvu na predkladanie žiadostí o nenávratný finančný príspevok na podporu operácií zameraných na riešenie migračných výziev v dôsledku vojenskej agresie voči Ukrajine Kód výzvy: IROP-PO9-SC91-2023-108 (<https://www.mirri.gov.sk/mpsr/irop-programove-obdobie-2014-2020/aktualne-vyzvy-irop/vyzvy-na-predkladanie-zonfp/vyzva-na-pred-zonfp-na-podporu-operacii-zam-na-riesenie-mig-irop-po9-sc91-2023-108/>)

Spôsob financovania jednotlivých projektov bude formou, refundácie a bude stanovený v zmluve o poskytnutí NFP v súlade s platným Systémom finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020, ktorý je zverejnený na internetovej stránke [www.finance.gov.sk/Default.aspx?CatID=9348](http://www.finance.gov.sk/Default.aspx?CatID=9348). Forma poskytovaného príspevku: nenávratný finančný príspevok.